

 LĒMUMS

Ādažos, Ādažu novadā

2024. gada 28. martā **Nr.** **128**

**Par tematiskā plānojuma “Ādažu novada ainavu plāns” nodošanu publiskajai apspriešanai**

Ādažu novada pašvaldības dome (turpmāk – Dome) izskatīja SIA “Grupa93”, reģistrācijas Nr. 50103129191, 21.03.2024. iesniegumu Nr. 24/31 (reģ. Nr. ĀNP/1-11-1/24/1602, 21.03.2024.), ar kuru tiek iesniegta tematiskā plānojuma “Ādažu novada ainavu plāns” 1.redakcija (turpmāk – Ainavu plāns).

Izvērtējot ar iesniegumu saistītos apstākļus, tika konstatēts:

1. Ainavu plāns izstrādāts Ādažu novada teritorijas plānojuma 2025.-2037.gadam izstrādes ietvaros, pamatojoties uz Domes 23.11.2022. lēmumu Nr. 558 “Par Ādažu novada teritorijas plānojuma izstrādes uzsākšanu” un apstiprināto darba uzdevumu, kura 4.6.punkts paredz izstrādāt ainavu tematisko plānojumu un ieteikumus ainavu apsaimniekošanai un aizsardzībai;
2. Dome 22.03.2023. pieņēma lēmumu Nr.107 „Par tematiskā plānojuma “Ādažu novada ainavu plāns” izstrādes uzsākšanu un darba uzdevuma apstiprināšanu” (turpmāk – Lēmums), un apstiprināja darba uzdevumu, kurš paredz raksturot Ādažu novada ainavu daudzveidību un vērtības, nosakot ainavu tipus un telpas, analizējot to īpašības, spēkus un ietekmes, kas tās pārveido, kā arī sniegt priekšlikumus ainavu aizsardzībai, pārvaldībai un plānošanai;
3. Ainavu plānu izstrādā SIA “Grupa 93” saskaņā ar 17.07.2023. noslēgto līgumu Nr. JUR 2023-07/787 “Par Ādažu novada tematiskā plānojuma “Ādažu novada ainavu plāns” izstrādi”;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus un tematiskos plānojumus;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.6.nodaļā noteikts, ka tematiskā plānojuma saturu un prasības pašvaldība nosaka darba uzdevumā un tematiskais plānojums sastāv no grafiskās daļas un teksta informācijas, savukārt 130.punkts noteic, ka pēc tematiskā plānojuma sagatavošanas izstrādes vadītājs nodrošina iespēju sabiedrībai triju nedēļu laikā iepazīties ar to,

pamatojoties uz Teritorijas attīstības plānošanas likuma 12.panta pirmo daļu un Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 130.punktu, Ādažu novada pašvaldības dome

NOLEMJ:

1. Nodot publiskajai apspriešanai tematisko plānojumu “Ādažu novada ainavu plāns”.
2. Publiskās apspriešanas termiņu noteikt trīs nedēļas.
3. Paziņojumu par tematiskā plānojuma “Ādažu novada ainavu plāns” publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu vēstis”.
4. Centrālās pārvaldes Teritorijas plānošanas nodaļa ir atbildīga par lēmuma izpildi.
5. Lēmuma izpildes kontroli veikt pašvaldības izpilddirektora vietniecei.

Pielikumā: Tematiskais plānojums “Ādažu novada ainavu plāns”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU